Odense Adresse-Contoirs Efterretninger, 1848-08-01
Odense. (Af et Brev fra Hamborg). Den 25 Juli. Her hedder det nu, at vore Krigskibe have forladt Elben, idetmindste er hertil i disse Dage indkommet endeel Skibe under tydsk Flag og flere Hamborgere, deriblandt et meget stort fra Valparaiso med 280,000 Dollars i Kontanter. Kapitainen, en dansk Mand, vidste Jntet om Krigen førend han kom her; det var dog ærgerligt, at en saadan Prise undgik os. Jgaar kom en Afdeling af det Tannske Frikorps herigjennem med vi Tann selv i Spidsen. Den herværende schleswigholsteinske Forening bragte ham iaftes ein Standchen. Der var Folk nok samlet, men der blev sunget saa daarligt, som jeg aldrig før har hørt. Da Tiden omsider blev Publikum for lang og Man raabte, at der skulde holdes en Tale, viste Hr. Tann sig i Vinduet med et Glas i Haanden og yttrede de hiertelige Ord: "Aufs Wohl Hamburg, der freien deutschen Stadt, hvorpaa han lukkede Vinduet og rullede Gardinerne ned. Senere kom han dog frem igien, men uden at holde flere Taler. Mærkeligt var det, at Man flere Gange begyndte paa at synge, Schleswig-Holstein meerumschlungen", men at der hver Gang blev hysset saa Man maatte holde op. Hvem der hyssede, veed jeg ikke, men det maa vel have været Friskarefolkene selv, hvis Begeistring for "Schleswig-Holstein meerumschlungen, nu vel ikke staaer synderligt over Frysepunktet. Disse Folk (90 af dem ere blevne engagerede som Marinesoldater paa den hamborgske Flaade), som dog idetmindste have viist Mod, ere da eiheller blevne behandlede net af Preusserne, hvorfor de ogsaa skulle have svoret dem Hevn ved gunstig Leilighed. Deres Reise hertil var meget lig en Røverbandes Tog, i Rendsborg, hvor Man først ikke vilde lade dem komme ind medmindre de vilde lade sig afvæbne, forlangte de den Kanon de havde taget ved Hoptrup og truede med at storme Arsenalet hvis de ikke fik den; Man bød dem hver 24 s. Kour, i Erstatning (!); om de toge imod Pengene veed jeg ikke, Nogle sige det, Andre benegte det. Paa Jernbanen hertil, hvor de deels stode ovenpaa Vognene, deels sadde i dem, skjød de hele Veien fra Rendsborg; i Pinneberg bad v. Tann dem om at holde op med Skydningen, men forgiæves, de kom skydende til Altona. Ogsaa i Udseende ligne de meget Banditter; som oftest i lasede Klæder, hvorved danske Uniformbuxer undertiden bedækkes af en preussisk Frakke, ere de prydede med alleslags Fjer. - Man taler her meget om den Told, som Man nu i Frakfurt vil indføre for hele det, einige Deutschland. De Folk maae jo naturligviis vide hvad der er det Bedste, men Hamborgerne, der indsee at deres Stads Ruin vilde blive en Følge af en Tilslutning til en almindelig tydsk Toldforening, glemme Enigheden, naar der er Tale om Told, For Kjøbenhavns Handel kunde denne Forholdsregel kun have de gunstigste Følger. Det glæder mig ellers usigeligt at see i "Fædrelandet foreslaaet at gjøre Kjøbenhavn til en Frihavn; dette maa og bør vist sættes igjennem hvordan det end gaaer, det vilde være til umaadelig Nytte for Danmarks Handelselvstændighed. - Den 27 Juli. Siden Man har erfaret, at der ingen Vaabenstilstand er sluttet, hænger Man her stærkt med Næbbet og bander Wrangel ind i - - Efter v. Schmerlings sidste Erklæring i den tydske Rigsforsamling gaaer her Talen om at det 9de Armeekorps er ivente. J Kiel skal Man snart være færdig med den anden Kanonbaad. Det gjorde mig ret ondt for lille "Odin", den første Damper Odense har havt. Ved Lybek ligge 3 delige Dampskibe som det virkelig er Synd skulle ligge saaledes hen; det var nok Umagen værd at sende en Sagkyndig derhen for at see om de kunne bruges og ere at faae tillaans: det ene har som bekjendt den prov. Hr. Schmidt solgt til den ditto Regjering. J Anledning af Artiklen i "Fædrelandet om Danmark og Hamborg, skulle nogle bekjendte Manufakturhuse i ædel Harme have svoret paa ikke at sende et Stykke til Danmark, naar nu bare ikke Naturen gaaer over Optugtelsen.